cyanic-selkie/wikianc huggingface dataset:
লুকা ছুপি
লুকা ছুপি (लुका छुपी; লুকোচুরি) ২০১৯ সালের লক্ষ্মণ উটেকর পরিচালিত ভারতীয় প্রণয়ধর্মী কৌতুক চলচ্চিত্র, যেখানে মূল ভূমিকায় অভিনয় করেছেন কার্তিক আর্যন এবং কৃতি শ্যানন। চলচ্চিত্রটির কাহিনী শুরু হয় একজন টেলিভিশন প্রতিবেদক যিনি একজন একগুঁয়ে মেয়ের সাথে একসাথে থাকা শুরু করেন।
চলচ্চিত্রটির প্রধান চিত্রগ্রহণ ২০১৮ সালের আগস্ট শুরু হয় এবং বিশ্বে চলচ্চিত্রটি ₹১২৬ কোটি রুপির অধিক ব্যবসা করে।
প্রেক্ষাপট
চলচ্চিত্রটির কাহিনী শুরু হয় একজন টেলিভিশন প্রতিবেদকের প্রশ্নের উপর, যার মূলে রয়েছে তারকা নাজিম খানের বিয়ে ছাড়াই একত্রে বাস। এরপর এটির কাহিনী মথুরায় চলে যায়, যেখানে বিষ্ণু ত্রিবেদী বিয়ে ছাড়া একত্রে বাস বন্ধ করার জন্য আন্দোলন শুরু করেন। উনি ওনার শহরের স্থানীয় সংবাদ অফিসে যায় ওনার মেয়ে রেশমিকে নিয়ে, তাকে ইন্টারশিপ দেওয়ার জন্য। ঐখানে চ্যানেলের মূল সম্পাদক তাকে চ্যানেলের তারকা প্রতিবেদক গুড্ডু শুক্লার সাথে পরিচয় করিয়ে দেয়।
প্রযোজনা
মূখ্য ফোটোগ্রাফি তাদের ব্যানারে সিনেমা শুরু করে ১ আগস্ট ২০১৮ সালে গোয়ালিয়র এ এবং শেষ করে সেপ্টেম্বর ২০১৮ তে মথুরায় এবং সিনেমা মুক্তি পায় ১লা মার্চ ২০১৯ এ। বলিউড হাঙ্গামা তাদের নিউজ এ সিনেমার এস্টিমেট বাজেট উল্লেখ করে ২৫ কোটি ভারতীয় টাকার। তারপর সিনেমার প্রিন্ট এবং বিজ্ঞাপনি বার্তা দিয়ে, বক্স অফিস ইন্ডিয়া সিনেমার এস্টিমেট বাজেট নির্ধারণ করে ৩৪ কোটি ভারতীয় টাকা।
বাজারজাত এবং মুক্তি
সিনেমার প্রথম পোস্টার মুক্তি পায় ২৩ জানুয়ারি ২০১৯ সালে এবং ট্রেইলার মুক্তি পায় ২৪ জানুয়ারি ২০১৯ সালে।
প্রোডিউসার দীনেশ ভিজান পুলওয়ামা এটাক এর জন্য পাকিস্তানে সিনেমাটি মুক্তি দিতে নিষেধ করেন।১৯ এপ্রিল ২০১৯ সালে সিনামাটি থিয়েটারে মুক্তির ৫০ দিন পূর্ণ করে।
টেলিভিশন প্রিমিয়ার
লুকা ছুপি বছরের ৩য় সর্বোচ্চ ১.২৫ কোটি ইম্প্রেশন পেয়েছে।
হোম ভিডিও
লুকা ছুপি জুন ২০১৯ হতে নেটফ্লিক্স এবং জিও সিনেমায় (বিওডি) পাওয়া যাবে।
বক্স অফিস
সিনেমাটি মুক্তির প্রথম দিনে ৮.০১কোটি রুপি আয় করে এবং বছরের ৪র্থ সর্বোচ্চ প্রথম দিনের আয়কারি সিনেমা হয়ে যায়। সিনমাটি ২য় এবং ৩য় দিনে যথাক্রমে ১০.০৮কোটি রুপি এবং ১৪.০৪কোটি রুপি আয় করে। সিনেমাটি প্রথম সপ্তাহে ৩২.১৩ কোটি রুপি আয় করে। সিনেমাটি বিশ্বে ১২৬.১৩ কোটি রুপি আয় করে এবং বক্স অফিস ইন্ডিয়া একে অর্থনৈতিকভাবে সফল ঘোষণা করে।
সিকুয়েল
চলচ্চিত্রটির পরবর্তী কিস্তি লুকা ছুপি ২ ২০২০ সালে মুক্তি পাবে।
টটেনহ্যাম হটস্পার ফুটবল ক্লাব
টটেনহ্যাম হটস্পার ফুটবল ক্লাব একটি ইংরেজ পেশাদার ফুটবল ক্লাব। এরা প্রিমিয়ার লিগে খেলে থাকে। ক্লাবটি টটেনহ্যাম বা স্পার্স নামেও পরিচিত। এছাড়া সমর্থকেরা একে লিলিহোয়াইটস নামেও ডাকে কারণ তাদের পোশাক সাদা। তাদের নিজস্ব মাঠ হচ্ছে টটেনহ্যাম হটস্পার স্টেডিয়াম, যা লন্ডনের ৭৮২ হাই রোড এলাকায় অবস্থিত।
২০শতাব্দীর প্রথম ডাব্‌লস জেতা দল হচ্ছে টটেনহ্যাম। ১৯৬০-৬১ মৌসুমে তারা লিগ ও এফএ কাপ জিতে এই কৃতিত্ব অর্জন করে। ১৯৬৩ সালে স্পার্স প্রথম ব্রিটিশ ক্লাব হিসেবে কোন ইউরোপীয় ট্রফি জেতে। তারা ইউরোপিয়ান কাপ উইনার্স কাপ জিতেছিল।
ক্লাবের প্রতীক হচ্ছে একটি টার্কি ফুটবলের ওপর দাঁড়িয়ে। ক্লাবটির নগর প্রতিদ্বন্দ্ব্বী হচ্ছে আর্সেনাল।
গঠন এবং প্রারম্ভিক বছর (১৮৮২-১৯০৮)
মুলত হটস্পার ফুটবল ক্লাব নামে পরিচিত, ক্লাবটি ববি বাকলের নেতৃত্বে একদল স্কুলছাত্র দ্বারা ১৮৮২ সালের ৫ সেপ্টেম্বর গঠিত হয়েছিল। তারা হটস্পার ক্রিকেট ক্লাবের সদস্য ছিল এবং শীতের মাসগুলিতে খেলাধুলা করার জন্য ফুটবল ক্লাবটি গঠিত হয়েছিল। এক বছর পরে ছেলেরা অল হ্যালোস চার্চের বাইবেল ক্লাস শিক্ষক জন রিপসারের কাছে ক্লাবের জন্য সাহায্য চেয়েছিল, যিনি ক্লাবের প্রথম সভাপতি এবং এর কোষাধ্যক্ষ হন। রিপশার ক্লাবের গঠনমূলক বছরগুলিতে ছেলেদের সাহায্য ও সমর্থন করেছিলেন, পুনর্গঠিত করেছিলেন এবং ক্লাবের জন্য জায়গা খুঁজে পেয়েছিলেন।   ১৮৮৪ সালের এপ্রিলে হটস্পার নামে আরেকটি লন্ডন ক্লাবের সাথে বিভ্রান্তি এড়াতে ক্লাবটির নামকরণ করা হয়েছিল "টটেনহ্যাম হটস্পার ফুটবল ক্লাব", যার পদটি ভুলকরে উত্তর লন্ডনে সরবরাহ করা হয়েছিল।  ক্লাবের ডাকনামের মধ্যে রয়েছে "স্পার্স" এবং "দ্য লিলিওয়াইটস"।
প্রারম্ভিক ভিত্তি
স্পার্স তাদের প্রাথমিক ম্যাচগুলি টটেনহ্যাম মার্শেসের পার্ক লেনের প্রান্তে পাবলিক ল্যান্ডে খেলেছিল, যেখানে তাদের চিহ্নিত করতে হয়েছিল এবং তাদের নিজস্ব পিচ প্রস্তুত করতে হয়েছিল। মাঠ ব্যবহার নিয়ে অন্যান্য দলের সাথে বিরোধ সৃষ্টি হয়েছিল। ১৮৮৩ সালের ৬ অক্টোবর টটেনহ্যাম মার্শে ব্রাউনলো রোভার্সের বিপক্ষে স্পারসের প্রথম খেলা অনুষ্ঠিত হয়, যা স্পারস ৯-০ গোলে জিতেছিল।  এই মাঠেই ১৮৮৭ সালে স্পারস প্রথম সেই দলের সাথে খেলেছিল যা পরে তাদের চিরপ্রতিদ্বন্দ্বী আর্সেনাল (তখন রয়্যাল আর্সেনাল নামে পরিচিত) হয়ে ওঠে, ২-১ গোলে এগিয়ে ছিল যতক্ষণ না অ্যাওয়ে দল দেরিতে পৌঁছানোর ফলে এবং আলো স্বল্প আলোর কারণে ম্যাচটি বাতিল করা হয়। যেহেতু তারা পাবলিক পার্কল্যান্ডে খেলেছিল, ক্লাবটি খেলার জন্য কোনো ভর্তি ফি নিতে পারেনি এবং দর্শকের সংখ্যা কয়েক হাজারে উন্নীত হলেও এটি কোনও গেটের জন্য গেইট রসিদ বসাতে পারেনি। ১৮৮৮ সালে, ক্লাবটি প্রতি বছর ১৭ পাউন্ড ব্যয়ে ৬৯ এবং ৭৫ নম্বর নর্থম্বারল্যান্ড পার্কের মধ্যে একটি পিচ ভাড়া নিয়েছিল, যেখানে দর্শকদের প্রতি খেলায় ৩ ডি চার্জ নেওয়া হয়েছিল, কাপ টাইয়ের জন্য ৬ ডি তে উন্নীত করা হয়েছিল। ১৩ অক্টোবর,১৮৮৮ সালে পার্কে প্রথম খেলা অনুষ্ঠিত হয়েছিল,যা একটি রিজার্ভ ম্যাচ ছিল, যার মাধ্যমে ১৭ শিলিং গেট প্রাপ্তি অর্জন হয়। ১৮৯৪-৯৫ মৌসুমের জন্য £৬০ পাউন্ড ব্যয় করে ১০০ টিরও বেশি আসন এবং নীচে ড্রেসিং রুম সহ প্রথম স্ট্যান্ডটি নির্মাণ করা হয়েছিল। যাইহোক, স্ট্যান্ডটি কয়েক সপ্তাহ পরে উড়িয়ে দেওয়া হয়েছিল এবং পরবর্তীতে মেরামত করতে হয়েছিল। ১৮৯৮ সালের এপ্রিলে, ১৪,০০০ সমর্থক স্পার্স বনাম উলউইচ আর্সেনালের মধ্যেকার ম্যাচটি দেখতে এসেছিলেন।ম্যাচটি ভালোভাবে দেখার জন্য রিফ্রেশমেন্ট স্ট্যান্ডের ছাদে উঠেছিলেন দর্শকরা। স্ট্যান্ডটি ভেঙে পড়ে, এতে কয়েকজন আহত হন। যেহেতু নর্থম্বারল্যান্ড পার্ক বৃহত্তর জনসমাগমকে আর সামলাতে পারেনি, তাই স্পার্সকে একটি বড় মাঠ খুঁজতে বাধ্য করা হন এবং ১৮৯৯ সালে হোয়াইট হার্ট লেন সাইটে চলে যায়।.
ঘরোয়া শিরোপা
বিজয়ী (২ বার): ১৯৫০–৫১, ১৯৬০–৬১ বিজয়ী (২ বার): ১৯১৯-২০, ১৯৪৯–৫০ বিজয়ী (৮ বার): ১৯০০–০১, ১৯২০–২১, ১৯৬০–৬১, ১৯৬১–৬২, ১৯৬৬–৬৭, ১৯৮০–৮১, ১৯৮১–৮২, ১৯৯০–৯১ বিজয়ী (৪ বার): ১৯৭০–৭১, ১৯৭২–৭৩, ১৯৯৮–৯৯, ২০০৭–০৮ বিজয়ী(৭ বার): ১৯২১, ১৯৫১, ১৯৬১, ১৯৬২, ১৯৬৭*,  ১৯৮১*,  ১৯৯১* (*যুগ্মভাবে)
মহাদেশীয় শিরোপা
বিজয়ী (১ বার): ১৯৬২–৬৩ বিজয়ী (২ বার): ১৯৭১–৭২ ১৯৮৩–৮৪
ক্লাবের ইতিহাসে ম্যানেজার এবং প্রধান কোচ
🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 রে ক্লেমেন্স (কোচ)
ক্লাবের অর্জন
নিম্নলিখিত খেলোয়াড়দের ক্লাবে তাদের অবদানের জন্য "বড়" হিসাবে উল্লেখ করা হয়েছে বা ক্লাবের অর্জনসমূহে অন্তর্ভুক্ত করা হয়েছে:  ২০ এপ্রিল ২০১৬ সালে ক্লাবের অর্জনসমূহকে সাম্প্রতিক সংযোজন করা হয় স্টিভ পেরিম্যান এবং জিমি গ্রীভস।
কাউখালী উপজেলা, পিরোজপুর
কাউখালী উপজেলা বাংলাদেশের পিরোজপুর জেলার অন্তর্গত একটি উপজেলা।
অবস্থান
উত্তর ও পশ্চিমে নেছারাবাদ (স্বরূপকাঠি)  উপজেলা, পূর্বে রাজাপুর উপজেলা ও ঝালকাঠি সদর উপজেলা, দক্ষিণে ভান্ডারিয়া উপজেলা এবং  দক্ষিণ পশ্চিমে পিরোজপুর সদর উপজেলা  অবস্থিত।
প্রশাসনিক এলাকাসমূহ
কাউখালী উপজেলায় বর্তমানে ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কাউখালী থানার আওতাধীন।
ইতিহাস
১৭৯০ সালে গভর্নর লর্ড কর্নওয়ালিশ ভারত শাসন সংস্কার আইনের মাধ্যমে প্রশাসনিক পরিবর্তন সাধন করে বৃহত্তর বাকেরগঞ্জ (বরিশাল) জেলার জন্য ১০টি থানা স্থাপনের অনুমোদন প্রদান করলে এর ৩টি থানা পিরোজপুর অঞ্চলের জন্য বরাদ্দ করা হয় এবং তখন কাউখালীতে থানা স্থাপিত হয়। পরে এখানে আবগারী অফিস, মুন্সেফ আদালত, রেজিস্ট্রারি অফিসসহ লবণ চৌকি স্থাপিত হয়।
১৮৫৯ সালে পিরোজপুর মহকুমা স্থাপিত হলেও কাউখালী ১৮৬৬ সাল পর্যন্ত পিরোজপুরের নামে কাউখালীতেই অফিস-আদালতের কার্যক্রম পরিচালিত হতে থাকে। আদিতে থানাগুলো নদীতীরে ভাসমান জলথানা হিসেবে কার্য সম্পাদন করত বলে কাউখালী থানাও এধরনের স্থাপনা ছিলো যা ১৯০৯ সালের ৩১ মার্চ বর্তমান স্থানে স্থানান্তরিত হয়।
নামকরণ
তদানীন্তন সেলিমাবাদ পরগনা ছিল লবণ ব্যবসায়ের প্রাণকেন্দ্র্। বৃহৎ লবণ শিল্প ছিল সেলিমাবাদে। সেলিমাবাদের লবণ মহলের ব্যাপক উৎপাদনশীল এলাকা ছিল কাউখালীতে।
আমরাজুরীর দত্ত পরিবারের প্রতিষ্ঠাতা নেমক মহলের দারোগা ছিল। ১৭৮৩ সালের ২৫ জুন তারিখে লন্ডনের কমন্স সভার লবণ রিপোর্টে দেখা যায়, রাশিয়ার অন্তর্গত আর্মেনিয়ার অধিবাসী জনৈক খাজা কাওয়ার্ক নামের এক ব্যবসায়ী ১৭৭৩ সালেসেলিমাবাদের লবণ শিল্পের মালিক ছিলেন। ১৭৭৪ সালে ঢাকার চিফ বারওয়েল লবণ ব্যবসা নিজ হসস্ত গ্রহণ করেন। তিনি পরে খাজা কাওয়ার্ককে মূল্যবান উপহার বিনিময়ে লবণ ব্যবসার জন্য গোপনে অনুমতি প্রদান করেন। যার জন্য বারওয়েল দারুনভাবে সমালোচিত এবং নিন্দিত হন। স্থানীয় লোকজন খাজা কাওয়ার্ককে কাও সাহেব বলে ডাকত। ফলতঃ কাও সাহেব নামের প্রচার এবং প্রসার থেকে কাওখালী, যা কালক্রমে পরিবর্তিত হয়ে কাউখালী হয়েছে।
জনসংখ্যার উপাত্ত
২০১১ সালের আদমশুমারি অনুযায়ী কাউখালী উপজেলার মোট জনসংখ্যা ৭০,১৩০ জন। এর মধ্যে পুরুষ ৩৪,৮৯৩ জন এবং মহিলা ৩৫,২৩৭ জন। মোট পরিবার ১৬,২০৮টি।
শিক্ষা
২০১১ সালের আদমশুমারি অনুযায়ী কাউখালী উপজেলার সাক্ষরতার হার ৬৪.৬%।
উল্লেখযোগ্য ধর্মীয় শিক্ষা প্রতিষ্ঠান
নাঙ্গুলী নেছারিয়া কামিল মাদ্রাসা। এটি এ উপজেলার সর্বোচ্চ ধর্মীয় শিক্ষালয়। ১৯৮৫ সালে মাদ্রাসাটি প্রতিষ্ঠা লাভ করে। মাদরাসা শিক্ষার সর্বোচ্চ স্তর তথা কামিল (স্নাতকোত্তর) স্তর পর্যন্ত এখানে পাঠদান করা হয়। জাতীয় শিক্ষা সপ্তাহ-এ একাধিকবার জেলা ও উপজেলা পর্যায়ে অত্র প্রতিষ্ঠানটি শ্রেষ্ঠ হয়েছে। মাদ্রাসার অধ্যক্ষ মহোদয় মুহাম্মদ আব্দুল মতিন একাধিকবার উপজেলার শ্রেষ্ঠ প্রতিষ্ঠান প্রধান মনোনীত হয়েছেন। শাখা প্রতিষ্ঠান হিসেবে মাদ্রাসা সংলগ্ন সালেহিয়া এতিমখানা, লিল্লাহবোর্ডিং, নূরানী, হাফেজী ও মহিলা মাদ্রাসা গড়ে ওঠেছে। দেশের বিভিন্ন প্রান্ত থেকে শিক্ষার্থীরা এখানের এতিমখানা ও লিল্লাহবোর্ডিং এ ফ্রি থেকে-খেয়ে পড়াশুনা করছে। পিরোজপুর জেলায় মাদ্রাসাটির বেশ সুখ্যাতি রয়েছে।
অর্থনীতি
সুপারী, কলা, পান, আমরা ইত্যাদি।
শ্যারন পিকারিং
শ্যারন পিকারিং (জন্ম ২৪ জুন ১৯৬৭) একজন ফিজিয়ান প্রাক্তন সাঁতারু। তিনি ১৯৮৪, ১৯৮৮ এবং ১৯৯২ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
আমরেদিন শরিফি
আমরেদিন মোহাম্মদ আনোয়ার শরিফী (জন্ম ২ই জুলাই ১৯৯২) একজন আফগান ফুটবলার যিনি বাংলাদেশ প্রিমিয়ার লিগ ফুটবল ক্লাব ফর্টিস এফসি এবং আফগানিস্তানের হয়ে একজন ফরোয়ার্ড হিসেবে খেলেন।
কর্মজীবন
২০১৩ সালে তিনি শাহীন আসমায়ীতে যোগ দেন।
২০১৭ সালে, তিনি শেখ কামাল ইন্টারন্যাশনাল ক্লাব কাপে চারটি গোল করেন, যা তাকে প্রতিযোগিতায় সর্বোচ্চ গোলদাতা করে তোলে।
আন্তর্জাতিক ক্যারিয়ার
তিনি মালদ্বীপে ২০১৪ এএফসি চ্যালেঞ্জ কাপের জন্য আফগানিস্তানের জাতীয় দলের জন্য নির্বাচিত হন। তাদের মুখোমুখি হবে ফিলিপাইন, তুর্কমেনিস্তান ও লাওস । ৬ ফেব্রুয়ারী ২০১৫ তারিখে একটি প্রীতি ম্যাচে পাকিস্তানের বিপক্ষে জাতীয় দলের হয়ে প্রথম গোল করেন
অ্যাঞ্জেলা বার্চ
অ্যাঞ্জেলা বার্চ (জন্ম ২৪ আগস্ট ১৯৭৪) একজন ফিজিয়ান প্রাক্তন সাঁতারু। তিনি ১৯৮৮ গ্রীষ্মকালীন অলিম্পিকে পাঁচটি ইভেন্টে প্রতিদ্বন্দ্বিতা করেছিলেন।
প্রু চ্যাপম্যান
প্রু চ্যাপম্যান (১৪ মার্চ ১৯৫০ – ২৪ এপ্রিল ২০০০) ছিলেন একজন নিউজিল্যান্ডীয় সাঁতারু। তিনি ১৯৬৮ গ্রীষ্মকালীন অলিম্পিকে তিনটি ইভেন্টে প্রতিদ্বন্দ্বিতা করেছিলেন।
কোথ (উদ্ভিদ)
কোথ (বৈজ্ঞানিক নাম: Saussurea costus) (costus or kuth) হচ্ছে এস্টারাসি পরিবারের উদ্ভিদের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
বিবরণ
কোথ একটি ঔষধি উদ্ভিদ হিসাবে চাষ করা হয় ভারতের হিমাচল প্রদেশ, জম্মু-কাশ্মীরে।এর কারণ হলও হিমালয় অঞ্চল পাহাড়ী অঞ্চল বলে এই গাছ দ্রুত প্রসার লাভ করে। জুলাই থেকে আগস্টে সাধারণত ফুল ফুটে। আগস্ট থেকে সেপ্টেম্বরের মধ্যে ফুল থেকে বীজ হয়।
বাকেরগঞ্জ জেলা (ব্রিটিশ ভারত)
বাকেরগঞ্জ ছিল ব্রিটিশ ভারতের একটি প্রাক্তন জেলা। এটি ছিল ঢাকা বিভাগের দক্ষিণে অবস্থিত একটি জেলা। জেলাটি গঙ্গা ও ব্রহ্মপুত্র নদীর বিস্তীর্ণ ব-দ্বীপের জলাভূমিতে অবস্থিত ছিল।
বাকেরগঞ্জ জেলা ১৭৬০ সালে বেঙ্গল প্রেসিডেন্সির অধীনে প্রতিষ্ঠিত হয়। ১৯৪৭ সালে জেলাটি পূর্ব পাকিস্তানের অংশ হয়ে যায়। প্রাক্তন বাকেরগঞ্জ জেলার এলাকাটি এখন বাংলাদেশের বরিশাল বিভাগের অন্তর্ভুক্ত। বর্তমান প্রশাসনিক বিভাগে একটি বরিশাল জেলা ও একটি বাকেরগঞ্জ উপজেলা রয়েছে।
ইতিহাস
১৫৮২ সালে রাজা তোদর মালের অধীনে অঞ্চলটি বাকলার সরকারের অন্তর্ভুক্ত ছিল, কিন্তু পরবর্তী মুহাম্মাদান শাসকরা এটিকে ঢাকা (দাখা) প্রদেশে অন্তর্ভুক্ত করে।
১৭শ শতাব্দীতে আওরঙ্গজেবের ভাই শাহ সুজা বরিশালের পাঁচ মাইল দক্ষিণ-পশ্চিমে অবস্থিত সুজাবাদে একটি দুর্গ তৈরি করেছিলেন। ১৮শ শতাব্দীতে প্রথম দিকে আগা বাকের এই অঞ্চলে জমি দখল করতে আসেন ও বুজুরগুমেদপুর পরগনায় একটি বাজার স্থাপন করেন, যা বাকেরগঞ্জ নামে পরিচিত হয় যার আক্ষরিক অর্থে 'বাকেরের বাজার'।
অঞ্চলটি ব্রিটিশ শাসনে আসে ১৭৬৫ সালে। ১৮০১ সালে যখন সদর দপ্তর বরিশালে স্থানান্তরিত হওয়ার আগ পর্যন্ত কৃষ্ণকটি ও খয়রাবাদ নদীর সংযোগস্থলের কাছে বাকেরগঞ্জ শহরের একজন ম্যাজিস্ট্রেট দ্বারা জেলাটি পরিচালিত হয়।
জেলাটি ১৭৭০ সালে মেজর রেনেল দ্বারা জরিপ করা হয়েছিল, তিনি এর দক্ষিণ অর্ধেককে মগদের আক্রমণে বিধ্বস্ত মরুভূমি হিসাবে বর্ণনা করেছিলেন।
১৮১৭ সাল পর্যন্ত ব্যাকেরগঞ্জ ঢাকা ট্যাক্স কালেক্টরেটের অধীনে ছিল এরপর একজন স্বাধীন কালেক্টর নিয়োগ করা হয়েছিল।
দক্ষিণ শাহবাজপুর দ্বীপটি ১৮৫৯ সালে নোয়াখালি জেলা থেকে বাকেরগঞ্জে স্থানান্তরিত হয় ও ১৮৭৪ সালে মাদারীপুরের বেশিরভাগ অংশ ফরিদপুরে স্থানান্তরিত হয়।
বিংশ শতাব্দীর শুরুতে বাকেরগঞ্জ জেলায় ১৬টি থানা ও পাঁচটি প্রধান পৌরসভা ছিল: বরিশাল, নলছিটি, ঝালকাঠি, পটুয়াখালী এবং পিরোজপুর।
ভূগোল
থাম্ব|বাকেরগঞ্জের মানচিত্র, ১৮৭৬ বাকেরগঞ্জ জেলা উত্তরে ফরিদপুর জেলা ও পূর্বে মেঘনা ও শাহবাজপুর নদী দ্বারা আবদ্ধ ছিল।
১৮০১ সালে জেলার মধ্যে বরিশাল মহকুমা গঠিত হয় যা ছয়টি থানায় বিভক্ত ছিল: বরিশাল, ঝালকাঠি, নলছিটি, বাকেরগঞ্জ, মেহেন্দিগঞ্জ ও গৌরনদী।
দেশের স্তর নিম্ন ছিল যেখানে অসংখ্য স্রোতস্বিনী, জলাভূমি এবং অগভীর হ্রদের চারপাশে লম্বা ঘাস, নলখাগড়া এবং অন্যান্য জলজ উদ্ভিদ জন্মে। উত্তর-পশ্চিমের দিকে অঞ্চলটি জলাভূমি পূর্ণ ছিল এবং মাইলের পর মাইল জলাভূমি ও ধানের ক্ষেত ছাড়া আর কিছুই দেখা যেতো না, এখানে ও সেখানে মাটির ঢিবিগুলিতে উত্থিত কয়েকটি কুঁড়েঘর ছড়িয়ে ছিটিয়ে থাকতো। জেলার দক্ষিণে বঙ্গোপসাগরের উপকূল বরাবর সুন্দরবনের বনভূমি অবস্থিত যেখানে বাঘ ও চিতাবাঘ বাস করত।
এই জেলার প্রধান নদীগুল্ক ছিল মেঘনা, আড়িয়াল খাঁ এবং হরিণঘাটা বা বলেশ্বর সহ এগুলো অসংখ্য উপনদী। মেঘনা নদীটি এখানে ব্রহ্মপুত্র ও গঙ্গার জমা জল সংরক্ষণ করে। এটি বঙ্গোপসাগরে প্রবাহিত না হওয়া পর্যন্ত জেলার পূর্ব সীমানা বরাবর দক্ষিণ দিকে প্রবাহিত হয়। তার গতিপথের শেষের অংশে নদীটি অনেকগুলি দ্বীপ সমন্বিত একটি বড় মোহনায় বিস্তৃত হয়, যার মধ্যে বৃহত্তমটি দক্ষিণ শাহবাজপুর। সমুদ্রের তীরবর্তী দ্বীপগুলি নিয়মিত ঘূর্ণিঝড়-তরঙ্গ দ্বারা ধ্বংসের সম্মুখীন হয়।
গঙ্গার একটি শাখা হলো আড়িয়াল খাঁ যা উত্তর দিক থেকে জেলায় প্রবেশ করেছে ও মেঘনার মোহনায় না আসা পর্যন্ত সাধারণত দক্ষিণ-পূর্ব দিকে প্রবাহিত হয়েছে। আড়িয়াল খানের প্রধান চ্যানেল ছিল শুষ্ক মৌসুমে প্রায় প্রস্থে এবং বৃষ্টিতে । এর বেশ কয়েকটি উপনদী রয়েছে যা বেশ কয়েকটি শাখা প্রস্থান করে ও স্থানীয় পণ্যবাহী নৌকা দ্বারা সারা বছর নৌযান ব্যবহার করা হত যা প্রায়শই যথেষ্ট আকারের ছিল।
জেলার মধ্য দিয়ে পুরো পথে নদীটি বড় টন ওজনের স্থানীয় নৌকা ও যশোরের পার্শ্ববর্তী জেলা মোরেলগঞ্জের মতো উঁচুতে বড় সামুদ্রিক জাহাজ দ্বারা নৌযান চলাচল করত। বাকেরগঞ্জে এর অনেকগুলো উপনদীর মধ্যে সবচেয়ে গুরুত্বপূর্ণ হল কাচা, যেখানে সারা বছরই নৌ চলাচল করতে পারে ও এটি বলেশ্বরে যোগ না দেয়া পর্যন্ত দক্ষিণ দিকে প্রবাহিত হয়। ক্ষুদ্র গুরুত্বের অন্যান্য নদীগুলো ছিল বরিশাল, বিষখালী, নিহালগঞ্জ, খয়রাবাদ, ঘগর, কুমার ইত্যাদি।
জেলার সমস্ত নদী উত্তরে মেঘনা এবং দক্ষিণে বঙ্গোপসাগর থেকে জোয়ার-ভাটার প্রভাবের সাপেক্ষে ও প্রায় সবকটিই উচ্চ জোয়ারের সময় সব আকারের দেশীয় নৌকা দ্বারা চলাচল করা যায়। মেঘনার মোহনায় জোয়ারের উত্থান খুবই উল্লেখযোগ্য ছিল এবং দক্ষিণ শাহবাজপুর দ্বীপের অনেক খাঁড়ি ও জলপ্রবাহ, যা ভাটার সময় প্রায় শুকিয়ে যায়, সেগুলো বন্যায় জল ধারন করে। একটি খুব শক্তিশালী জোয়ার বা ঢেউ বসন্তের জোয়ারে মেঘনার মোহনায় উঠতো এবং যখন জোয়ারের ঢেউ আসতো তখন বরিশাল গানস নামে পরিচিত বজ্রপাতের মতো একটি একক শব্দ প্রায়ই সমুদ্রে বহুদূরে শোনা যেত।
জনসংখ্যা
১৯০১ সালে বাকেরগঞ্জ জেলার জনসংখ্যা ছিল ২,২৯১,৭৫২, এবং বৃদ্ধির হার এই দশকে ছিলো ৬%। এই অঞ্চলের বাসিন্দাদের প্রায় ৬৮% ছিল মুসলিম, যার মধ্যে একটি অংশ ফরায়েজি সম্প্রদায়কে মেনে চলতো। হিন্দু জনসংখ্যার সংখ্যা ছিল ৭১৩,৮০০, যার মধ্যে সর্বাধিক সংখ্যক সম্প্রদায় ছিল নমঃশূদ্র। বৌদ্ধ জনসংখ্যা প্রায় ৭,২২০ মগ নিয়ে গঠিত ছিলো যারা আরাকান থেকে আগত হয়ে ১৮০০ সালের দিকে প্রথম বসতি স্থাপন করেছিল।
এই জেলা জুড়ে বেশ কয়েকটি ছোট ব্যবসায়িক গ্রাম বিদ্যমান ছিল ও প্রতিটি এলাকায় নিজস্ব পর্যায়ক্রমিক বাণিজ্য মেলা ছিলো। স্থানীয় লোকেরা বেশিরভাগই ছিল ক্ষুদ্র জমির মালিক এবং তারা নিজ পরিবারের ভরণপোষণের জন্য পর্যাপ্ত ধান ও অন্যান্য পণ্য চাষ করত।
বাঁকখালী নদী
বাঁকখালী নদী বাংলাদেশের পূর্ব-পাহাড়ি অঞ্চলের বান্দরবান ও কক্সবাজার জেলার একটি নদী। নদীটির দৈর্ঘ্য ৬৯ কিলোমিটার, গড় প্রস্থ ৯৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বাঁকখালী নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ৯। কক্সবাজার এই নদীর তীরে অবস্থিত।
ইতিহাস
অষ্টাদশ শতকের শেষ দিকে বার্মা (বর্তমান মিয়ানমার) আরাকান দখল করে উৎপীড়ন-নির্যাতন শুরু করলে হাজার হাজার শরনার্থী বাঁকখালী নদী তীরবর্তী রামু ও কাক্সবাজারে আশ্রয় নেয়। ক্যাপ্টেন হিরাম কক্স এদের পুনর্বাসন করেন। তবে দুর্ভাগ্যবশত ক্যাপ্টেন হিরাম কক্সের সমাধী বাঁকখালী নদীর ভাঙনে নদীগর্ভে বিলীন হয়ে গেছে। এই নদী অনেক ঐতিহাসিক ঘটনার সাক্ষী হয়ে আছে। নদীপথে এখানে এসেছে বহু আরব বণিক, পর্তুগিজ ও হার্মাদ-আরাকান জলদস্যু। পরে এসেছে ব্রিটিশ বণিক শাসকরা। দ্বিতীয় বিশ্বযুদ্ধ চলাকালে কক্সবাজারে ব্রিটিশ-মার্কিন সৈন্যসহ মিত্র সৈন্যরা এসে বাঁকখালী নদীতে কাঠের তৈরী জেটি নির্মাণ করে। এখানে অস্ত্র-গোলাবারুদ সরবরাহের জন্য জেটিতে জাহাজ ভিড়ত।
১৯৭১ সালে বাংলাদেশের স্বাধীনতা যুদ্ধের সময় ১৫ ডিসেম্বর ভারতীয় বিমানবাহী জাহাজ 'বিক্রান্ত'সহ অন্যান্য জাহাজ থেকে মিত্রবাহিনীর সৈন্যরা জলযানযোগে বাঁকখালী নদী হয়ে কক্সবাজারে অবতরণ করেন। নদীপাড়ে অবস্থানরত মুক্তিবাহিনীসহ স্থানীয় মানুষ তাদের স্বাগত জানায়।
জীববৈচিত্র্য রক্ষায় বাকঁখালী
নদীটি মূলত কক্সবাজার সদর ও রামুর নিম্নাংশ পর্যন্তই জোয়ারভাটা প্রভাবিত। শুষ্ক মৌসুমে এর ঊর্ধ অববাহিকার জলধারা ক্ষীণ হয়ে আসে। মে থেকে সেপ্টেম্বরের মধ্যে এ নদীর নিম্ন অববাহিকা পাহাড়ি ঢলে বন্যা কবলিত হয়, বিশেষত রামু ও কক্সবাজার এলাকার নিম্ন ভূমি। মিঠা পানির প্রবাহ আটকে রেখে শীতকালীন সেচের মাধ্যমে কৃষি আবাদের সুযোগ বৃদ্ধিতে মোহনার কাছাকাছি এ নদীতে বাংলাদেশের প্রথম রাবার ড্যাম নির্মাণ করা হয়। শীতকালে বাঁকখালীর জলধারা কমে গেলে দুই তীরে জেগে ওঠা চরে ব্যাপক সবজির চাষ করা হয়। এতে হাজার হাজার কৃষকের কর্মসংস্থান তৈরি হয়। কক্সবাজার জেলায় সবজি উৎপাদনে বিশাল অবদান রয়েছে বাঁকখালী নদী তীরের। আবার এ নদীর মিষ্টি পানিতে শুষ্ক মৌসুমে চাষ হচ্ছে হাজার হাজার একর জমি। নদীটির জোয়ারভাটা প্রভাবিত উপকূলীয় সমভূমি ব্যাপকভাবে লবণ ও মৎস্য চাষে ব্যবহৃত হয়। বাঁকখালীর নৌকা বাইচ স্থানীয়দের কাছে খুবই জনপ্রিয়। এ নদীতে বৌদ্ধ ধর্মাবলম্বীরা তাদের জাহাজ ভাসা উৎসব পালন করে। বাঁকখালী ৩৫ প্রকার মাছ এবং ১০ প্রজাতির চিংড়ির আবাসস্থল হিসেবে চিহ্নিত করেছেন বিজ্ঞানীরা। এছাড়া বঙ্গোপসাগরের ৪ শতাধিক সামুদ্রিক প্রাণির অধিকাংশই এ নদীর মোহনায় এসে ডিম ছাড়ে বলে জানান কক্সবাজারস্থ সামুদ্রিক মৎস্য ও প্রযুক্তি কেন্দ্র প্রধান ও প্রধান বৈজ্ঞানিক কর্মকর্তা ড. শফিকুর রহমান।
তিনি বলেন, বাঁকখালী কক্সবাজারের অর্থনীতিতে বড় ভূমিকা রাখছে। অবদান রাখছে কক্সবাজারের জীববৈচিত্র্য রক্ষায়। বর্তমানে কক্সবাজার শহর ও খুরুশকুলের বাঁকখালী নদী তীরে বাইনসহ নানাজাতের ম্যানগ্রোভ উদ্ভিদ রয়েছে। তবে একসময় বাঁকখালী নদী তীর গোলপাতা ও কেওড়ার জন্য বিখ্যাত ছিল।
পরিবেশ অধিদপ্তরের মতে, বাকঁখালী নদীর প্যারাবনে ১২ হাজারের বেশি প্রাণী ও উদ্ভিদের প্রজাতি রয়েছে। এর মধ্যে উদ্ভিদ রয়েছে ৫৬৭ প্রজাতির। শামুক-ঝিনুক রয়েছে ১৬২ প্রজাতির, কাঁকড়া ২১, চিংড়ি ১৯, লবস্টার দুই, মাছ ২০৭, উভচর ১২ ও ১৯ প্রজাতির সরীসৃপ। এ প্যারাবনে ২০৬ প্রজাতির পাখির বিচরণ রয়েছে। এর মধ্যে দেশি ১৪৯ ও ৫৭ প্রজাতির অতিথি পাখি রয়েছে। বিশ্বের বিলুপ্তপ্রায় অনেক পাখিও প্যারাবনে দেখা যায়।
বিবাহ নিবন্ধন
বিবাহ নিবন্ধন বলতে সরকার কর্তৃক নির্ধারিত পদ্ধতিতে সরকারী দলিলে বিবাহের অন্তর্ভুক্তি বোঝায়। বাংলাদেশে সরকার কর্তৃক নিয়োগপ্রাপ্ত কাজী মুসলমানদের বিবাহ নিবন্ধন করে থাকেন।
আইনি বাধ্যবাধকতা
দেশে বিদ্যমান আইনের দ্বারা নির্ধারিত তথ্যাবলী দিয়ে নির্ধারিত ছকপূরণ করে সরকারিভাবে বিবাহ তালিকাভূক্তি করাই হচ্ছে বিবাহ নিবন্ধন। ১৮৭২ খ্রিষ্টাব্দের খ্রিস্টান ম্যারেজ এ্যাক্ট অনুযায়ী খ্রিস্টানদের জন্য বিবাহ নিবন্ধন বাধ্যতামূলক। একইভাবে মুসলিম বিবাহ ও তালাক (রেজিস্ট্রেশন) আইন ১৯৭৪ মোতাবেক অনুযায়ী মুসলমানদের প্রতিটি বিবাহ নিবন্ধন করতে হবে। বাংলাদেশে বিদ্যমান হিন্দু পারিবারিক আইনে হিন্দু বিবাহ নিবন্ধনের কোন বিধান নাই। বৌদ্ধ বিবাহ হিন্দু পারিবারিক আইন মতে পরিচালিত হযয়ে থাকে। এ কারণে বৌদ্ধদের ক্ষেত্রেও বিবাহ নিবন্ধনের কোনরূপ আইনি বাধ্যবাধকতা নেই। যে ক্ষেত্রে প্রযোজ্য, সে ক্ষেত্রে বিবাহ নিবন্ধন না-করা একটি শাস্তিযোগ্য অপরাধ।
মুসলমানদের বিবাহ নিবন্ধন
মুসলিম বিবাহ ও তালাক (রেজিস্ট্রেশন) আইন ১৯৭৪ মোতাবেক অনুযায়ী প্রতিটি বিবাহ নিবন্ধন করতে হবে। বিবাহের দিন বা কোন কারণে তা সম্ভব না-হলে বিবাহের  ৩০ দিনের মধ্যে নিবন্ধন সম্পন্ন করতে হবে। মুসলমানদের ক্ষেত্রে সরকার নির্ধারিত কাজী সরকার নির্ধারিত ছকে বিবাহের নিবন্ধন করবেন। যে কাগজে এই নিবন্ধন করা হয় তা-ই কাবিননামা তথা নিকাহনামা নামে পরিচিত। কাবিননামায় যা অবশ্যই থাকবে তা হলো: বিবাহের ও  নিবন্ধনের তারিখ, স্বামী ও স্ত্রীর নাম, পরিচয় ও বয়স, বিবাহের সাক্ষীদের নাম ও পরিচয়, বিবাহের দেনমোহরের পরিমাণ এবং তা আদায়ের ও বাকীর পরিমাণ, কাজীর সাক্ষর ও সিলমোহর ইত্যাদি। বিবাহ নিবন্ধনের ক্ষেত্রে বরপক্ষ নিবন্ধন ফি প্রদান করবে। বিয়ে নিবন্ধনের পর কাজী তথা নিকাহ রেজিষ্টার স্বামী ও স্ত্রীকে কাবিননামার সত্যায়িত কপি প্রদানে বাধ্য। নিবন্ধনের সময় কাজী যাচাই করবেন (ক) স্বামীর বয়স কমপক্ষে ২১ এবং স্ত্রীর বয়স কমপক্ষে ১৮ হয়েছে কিনা, বিবাহে স্বামী ও স্ত্রী’র পূর্ণ সম্মতি রয়েছে কি-না, (গ) বিয়ের সাক্ষীগণ উপস্থিত কি-না এবং (ঘ) দেমমোহরের পরিমাণ যথাযোগ্য কি-না এবং তার কত অংশ আদায় করা হয়েছে। এ সমব বিষয়ে নিশ্চিত হয়ে কাজী নিবন্ধনে অগ্রসর হবেন।
শাস্তির বিধান
মুসলিম আইনে অনুযায়ী বিবাহ নিবন্ধন না করা একটি শাস্তিযোগ্য অপরাধ। বিবাহ নিবন্ধন না করলে বিচারক্রমে ২ বৎসর বিনাশ্রম কারাদণ্ড ও ৩০০০ টাকা জরিমানা বা উভয়দণ্ড প্রযোজ্য হতে পারে।
ডিসিপ্লিনা আরকানি
ইতিহাস
খ্রিস্টীয় দ্বিতীয় শতাব্দীতে খ্রিস্টানরা নির্দ্বিধায় পৌত্তলিক গোষ্ঠীর সাথে অভিসিঞ্চন্ন এবং ইউক্যারিস্টের মতো ধর্মীয় অনুষ্ঠান পালন করত। উদাহরণস্বরূপ জাস্টিন মার্টার মুক্তভাবে পৌত্তলিক শ্রোতাদেরকে ইউচারিস্টের আচার সম্পর্কে বলেছেন। খ্রিস্টীয় তৃতীয় শতাব্দীতে ডিসিপ্লিনা আরকানির  নিয়মের উদ্ভব ঘটে। কেউ কেউ টার্টুলিয়ানকে এই অনুশীলনের প্রথম দিকের সাক্ষী হিসাবে প্রস্তাব দিয়েছেন, যদিও সাম্প্রতিক বিদ্বানরা মনে করেন টারটুলিয়ান মনে করতেন খৃষ্টান শিক্ষাগুলি প্রকাশ্যে এবং জনসমক্ষে শেখানো উচিত। পরে, তৃতীয় শতাব্দীর মাঝামাঝি সময়ে, আলেকজান্দ্রিয়ার ওরিজেন তার কনট্রা সেলসাম গ্রন্থে পৌত্তলিক দার্শনিক সেলসাসের খ্রিস্টধর্মের বিরুদ্ধে সমালোচনার জবাব বা কৈফিয়ত দিয়েছিলেন।  সেলসাস খ্রিস্টধর্মকে গ্রেকো-রোমান রহস্যবাদের মতো গোপনীয়তার ধর্ম বলে অভিযুক্ত করেছিলেন এবং অরিজেন জবাব দিয়েছিলেন যে, খ্রিস্ট ধর্মের বিশিষ্ট মতবাদগুলি, যেমন কুমারী থেকে জন্ম, ক্রুশবিদ্ধকরণ, পুনরুত্থান, দুষ্টদের শাস্তি এবং ন্যায়বানদের পুরস্কার সমগ্র বিশ্বজুড়ে সুপরিচিত, কিন্তু সামান্য কিছু বিষয় আছে যেগুলোকে অবশ্যই নিজেদের মধ্যেই গোপন রাখতে হবে।  ওরিজেনের সময়ের কাছাকাছি সময়ে রোমের হিপোলিটাস অভিসিঞ্চনের অনুষ্ঠানের নিয়ে তার বিবরণের শেষে লিখেছিলেন: "যদি কোনও কিছুর ব্যাখ্যা দেওয়ার দরকার হয়, তাহলে যারা অভিসিঞ্চিত হয়েছে বিশপ তাদের কাছে গোপনে ব্যাখ্যা করবেন। যারা খ্রিস্টান নয় তাদেরকে অভিসিঞ্চিত করার আগ পর্যন্ত বলা হয়না। এটি সেই সাদা পাথর, যার বিষয়ে জন বলেছিলেন; 'একটি নতুন নাম এর উপরে লেখা হয়েছে যা সেই পাথরটির গ্রহীতা ছাড়া আর কেউ জানে না। ( এপি. ট্রেড. ২৩:১৪ বা Ap. Trad. 23:14)" চতুর্থ শতাব্দীর এবং পঞ্চম শতাব্দীর প্রথমার্ধের মধ্যে, ডিসিপ্লিনা আরকানি এর অনুশীলন সর্বজনীন হয়ে উঠেছিল এবং রোম ( অ্যামব্রোজের লেখায়), জেরুজালেম ( সাইরিল এবং এজেরিয়ার লেখায়), মিশর, কনস্ট্যান্টিনোপল, কাপ্পাডোকিয়া, উত্তর আফ্রিকা প্রভৃতি স্থানে এটি সত্যায়িত হয়েছিল। প্রমাণ রয়েছে যে খ্রিস্টানরা ধর্মীয় সুনির্দিষ্ট বিষয়বস্তুগুলো বজায় রাখতে সচেতন ছিলেন, যাদের মধ্যে একটি ছিল লিটারজিকাল ইউক্যারিস্ট বা খ্রিস্টের নৈশভোজনের অনুষ্ঠানের পূর্বে গীর্জার যেসব সদস্যের অভিসিঞ্চন হয়নি তাদেরকে সরিয়ে দেয়া। সুতরাং, গির্জায় প্রচলিত বিধিবদ্ধ উপাসনা ও অনুষ্ঠান বা লিটার্জিতে অভিসিঞ্চিত খ্রিস্টান এবং ক্যাটেচুমেনদের পৃথক করা হত। বাইজান্টাইন লিটার্জি বা গির্জার অনুষ্ঠানে ডিয়াকন প্রায়ই "দরজা! দরজা!" বলে চিৎকার করতেন, যার অর্থ হচ্ছে তিনি বলতে চাচ্ছেন যাদের অভিসিঞ্চন হয়নি তারা যাতে গির্জার ক্রিয়াকাণ্ডে অংশগ্রহণ করতে না পারে। কিছু বিষয় নিয়ে গোপনীয়তা বজায় রাখার বিভিন্ন কারণ থাকতে পারে, যার মধ্যে একটি হতে পারে, বাইরের লোকেরা যাতে খ্রিস্টীয় আচারসমূহকে ঈশ্বরের অনুগ্রহ লাভ করার জন্য ব্যবহার করতে না পারা, বা ঘৃণা থেকে গুরুত্বপূর্ণ আচারগুলোকে ব্যবহার না করা। তাছাড়া তারা এও ভেবেছিল যে, খ্রিস্টধর্ম সম্পর্কে শেখার আগে অভিসিঞ্চিত হওয়া দরকার, যাতে খ্রিস্টীয় শিক্ষা অধিকতর কার্যকরী এবং সফল হয়
হিদার কোমব্রিজ
হিদার কোমব্রিজ (জন্ম ২৪ এপ্রিল ১৯৫৩) একজন নিউজিল্যান্ডীয় সাঁতারু। তিনি ১৯৭২ গ্রীষ্মকালীন অলিম্পিকে দুটি ইভেন্টে প্রতিদ্বন্দ্বিতা করেছিলেন। তার প্রশিক্ষক ছিলেন ডানকান লাইং।
২০১৬ ম্যাসেডোনিয়ার বন্যা
আগস্ট ২০১৬ সালে  ম্যাসেডোনিয়া প্রজাতন্ত্রের পশ্চিম ও উত্তর-পশ্চিম অংশে বেশ কিছু ঝড় বৃষ্টি আছড়ে পড়ে। ৬ আগস্ট ২০১৬, একটি ঝড়ের সঙ্গে প্রবল বাতাস ও বন্যার আঘাতে স্কোপজে এবং দেশের পশ্চিম অংশে অন্তত ২১ জন নিহত এবং কয়েক ডজন আহত বা নিখোঁজ হয়
ঘটনা
৬ আগস্ট ২০১৬র  বিকেল  সিইডিটি ৫টা ৩০ মিনিটে রাজধানী স্কোপিজে ভারী বৃষ্টি শুরু হয় ফলসরূপ প্রবল বাতাস ও বন্যা হয়। মাঝখানে রাত প্রায় ৩:৩০ নাগাদ দুর্যোগ তুঙ্গে হয়ে, পরদিন সকাল ৯:৩০ নাগাদ বৃষ্টি বন্ধ হয়। ম্যাসেডোনিয়া-র আবহাওয়া দপ্তরের খবর অনুযায়ী স্কোপজেতে ২ ঘন্টায় ৯৩ লিটার প্রতি বর্গ মিটার(১.৯ ইম্প গালন/বর্গ ফুট) বৃষ্টিপাত হয়েছিল, যা পুরো আগস্ট  মাসের গড় বৃষ্টিপাতের সমতুল্য, কিছু কিছু প্রভাবিত  এলাকায় জলস্তর  ১.৫মিটার(৪ ফুট ১১ইঞ্চি) উচ্চতায় পৌঁছেছিল, যেখানে ম্যাসেডোনিয়ার পুলিশ ও সেনাবাহিনী দ্বারা বেঁচে থাকা এবং অন্যান্য ক্ষতিগ্রস্তদের জন্য চিরুনি তল্লাসি করা হয়। আবহাওয়া দপ্তরের প্রতিবেদন যে ঝড়ের প্রথম দুই ঘন্টায় ৮০০র বেশি বজ্রপাত রেকর্ড করা হয়, যা আগামী পাঁচ ঘণ্টা চলতে থাকে। অন্তত ২১ জন মারা যান, আরও কয়েক ডজন আহত বা নিখোঁজ হন। স্থানীয় প্রতিবেদনের খবর অনুযায়ী ৬৫ বার শহরের মধ্যে অ্যাম্বুলেন্স ডাকতে হয়, ২০ টিরও বেশি মানুষের চিকিত্সা করা হয় এবং সেনাবাহিনীর সাহায্য নেওয়া হয়। শহরের উত্তর-পূর্ব দিকের তিনটি গ্রাম ধ্বসের কারণে বিচ্ছিন্ন হয়ে পড়ে।
প্রতিক্রিয়া
উপ-প্রধানমন্ত্রী নিকোলা টোডরভ ঝড়টিকে একটি "অভূতপূর্ব অনুপাতের বিপর্যয়কারী ঘটনা" আখ্যা দেন এবং বলেন যে মৃতের সংখ্যা আরও বাড়তে পারে।  স্কোপজের মেয়র কসে ট্রাজানোভস্কি বলেন, এই শহরে এমন একটি দুর্যোগ আগে ঘটেনি।  সরকার জরুরি অবস্থা ঘোষণা করেন এবং ৮ আগস্ট জাতীয় শোক দিবস ঘোষণা করা হয়।
ধানবাদ লোকসভা কেন্দ্র
ধানবাদ লোকসভা কেন্দ্রটি ঝাড়খণ্ড রাজ্যের ১৪ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রটি বোকারো এবং ধানবাদ জেলাগুলির কিছু অংশ দ্বারা গঠিত এবং সদর দফতর ধানবাদ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি ঝাড়খণ্ড রাজ্যের ৮১ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ঝাড়খণ্ড বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্র সর্বশেষ ২০১৪ সালে নির্বাচন অনুষ্ঠিত হয়। ৬ টি কেন্দ্রের মধ্যে ১ টি বিধানসভা কেন্দ্র তফসিলী জাতি অথবা তফসিলী উপজাতিদের সংরক্ষিত। এই ৬ টি বিধানসভাতে প্রথম ২০০৫ সালে বিধানসভা নির্বাচন অনুষ্ঠিত হয় ঝাড়খণ্ড বিধানসভা গঠনের জন্য।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৩৬ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৩৯ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৪১ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৩৮ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৪০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৩৭ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী পশুপতি নাথ সিং।
বিশেষ এয়ার সার্ভিসের ইতিহাস
ব্রিটিশ আর্মি স্পেশাল এয়ার সার্ভিস বা এস এ এস এর ইতিহাস শুরু হয় দ্বিতীয় বিশ্বযুদ্ধের ওয়েস্টার্ন ডেজার্ট ক্যাম্পেইন এর সময় এর গঠনের সময় থেকে এবং আজ পর্যন্ত এটি চলমান আছে। এসব ইতিহাসের মধ্যে রয়েছে তাদের প্রথম দিকের উত্তর আফ্রিকা, গ্রীক দ্বীপসমূহে অপারেশনসমুহ এবনহ তাদের ইতালি আক্রমণ। এরপর তারা যুক্তরাজ্যে ফিরে যায় এবং তাদের একটি ব্রিগেড হিসেবে গঠন করা হয় যেখানে দুটি ব্রিটিশ, দুটি ফরাসি এবিং একটি বেলজিয়ান রেজিমেন্ট অন্তর্ভুক্ত ছিল। এরপর এস এ এস ব্রিগেড ফ্রান্স ও ইতালি তে পুনরায় অপারেশন চালনা করে, পরে তারা বেনেলাক্স এবং শেষে জার্মানি তে আক্রমণ করে।
যুদ্ধের পর এস এ এস ব্রিগেড কে ভেঙে একটি রাষ্ট্রীয় সেনাবাহিনী রেজিমেন্ট গঠন করা হয়, যা ফলে গঠিত হয় নিয়মিত সেনাবাহিনীর ২২ এস এ এস রেজিমেন্ট। এরপর থেকে যুক্তরাজ্যের প্রায় সকল ছোট যুদ্ধে এই নতুন রেজিমেন্টটি অংশগ্রহণ করে। প্রতিরক্ষা মন্ত্রণালয় বিশেষ বাহিনীগুলো সম্পর্কে কোন মন্তব্য করে না, তাই রেজিমেন্টটির সাম্প্রতিক কার্যাবলি সম্পর্কে প্রকাশ্য তথ্য খুবই কম আছে।
করিম জুট মিলস লিমিটেড
করিম জুট মিলস লিমিটেড বাংলাদেশের ঢাকা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল।
ইতিহাস
এই শিল্প প্রতিষ্ঠানটি ১৯৫৪ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
অবকাঠামো
এই বৃহদায়তন শিল্প-কমপ্লেক্সটি ৫০.৬৮০৬ একর জায়গা জুড়ে অবস্থিত।
কর্মরত শ্রমিক ও ব্যবস্থাপনা
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৩,৬৪২ জন (২,২১৫ জন স্থায়ী) শ্রমিক, ১৫৩ জন কর্মচারী ও ৯৫ জন কর্মকর্তা নিয়োজিত রয়েছে।
উৎপাদন ক্ষমতা
এই মিলে রয়েছে ২৩৬ হেসিয়ান, ২২২ সেকিং ও ৬২ সিবিসি লুম এবং গড়ে এর মাসিক উৎপাদন ক্ষমতা ২৮৩.২৫ মেট্রিক টন হেসিয়ান, ৭৯৯.২৫ মেট্রিক টন সেকিং ও ১৪৮.৭৫ মেট্রিক টন সিবিসি লুম।
সরলা বিড়লা একাডেমি
সরলা বিড়লা একাডেমি (অনানুষ্ঠানিকভাবে এসবিএ) ভারতের কর্ণাটক, বেঙ্গালুরুতে অবস্থিত একটি ছেলেদের জন্য স্বাধীন আবাসিক বিদ্যালয়।  এটি ব্যানারঘাট্টা রোডের পাশে অবস্থিত। এটি ২০০৪ সালে প্রতিষ্ঠিত হয়েছিল। এটি আইসিএসই আইজিসিএসই এবং আইবি ডিপ্লোমা প্রোগ্রাম অনুসরণ করে।
দাগনভূঞা উপজেলা
দাগনভূঞা বাংলাদেশের ফেনী জেলার অন্তর্গত একটি উপজেলা।
অবস্থান ও আয়তন
দাগনভূঞা উপজেলার মোট আয়তন ১৬৫.৮৪ বর্গ কিলোমিটার। ফেনী জেলার সর্ব-পশ্চিমে ২২°৫৩´ থেকে ২৩°০৪´ উত্তর অক্ষাংশ ৯১°১৫´ থেকে ৯১°২২´ পূর্ব দ্রাঘিমাংশ জুড়ে দাগনভূঞা উপজেলার অবস্থান। এ উপজেলা ফেনী-নোয়াখালী জাতীয় মহাসড়কের(এন ১০৪) উপর অবস্থিত। এই উপজেলার উপর দিয়েই চট্টগ্রাম থেকে নোয়াখালী, লক্ষ্মীপুর, চাঁদপুর ও বরিশাল বিভাগে যাতায়াত করা হয়।  ফেনী জেলা সদর থেকে এ উপজেলার দূরত্ব প্রায় ১৫ কিলোমিটার। এ উপজেলার উত্তরে কুমিল্লা জেলার নাঙ্গলকোট উপজেলা ও চৌদ্দগ্রাম উপজেলা ও ফেনী সদর উপজেলা, দক্ষিণে নোয়াখালী জেলার কোম্পানীগঞ্জ উপজেলা, পূর্বে ফেনী সদর উপজেলা ও সোনাগাজী উপজেলা, পশ্চিমে নোয়াখালী জেলার সেনবাগ উপজেলা।
নামকরণ
দাগনভূঞা উপজেলার পূর্ব নাম গোপীগঞ্জ, যা ভুলুয়া রাজ্যের অধীনে শাসিত হত। ইতিহাস পর্যালোচনায় দেখা যায়, প্রখ্যাত জমিদার শ্রী অরুণ সিং বাহাদুরের স্ত্রীর নাম ছিল শ্রী গোপীদেবী যিনি স্বামীর জমিদারীর দায়িত্ব গ্রহণ করেন। সে থেকে তার নাম অনুসারে জমিদারী স্ট্রেট গোপীগঞ্জ নামে পরিচিতি লাভ করে। জমির আহমেদ-এর সূত্র মতে, পরবর্তীতে মুঘল সম্রাট শাহাজাহানের পুত্র শাহাজাদা সুজার আমলে বার ভূঁইয়াদের কোন এক দাগন ভূঁইয়া নামে বিশিষ্ট ব্যক্তি ঐ সময় ফেনীর পশ্চিমাঞ্চলে বসতি স্থাপন করে ছিলেন। দাগন ভূঁইয়া দীঘির আশেপাশে স্থায়ী বসতি স্থাপন করেন বলেন ধারণা করা হয়। তার নাম অনুসারে এলাকাটি দাগনভূঞা হিসেবে খ্যাতি পায়।
প্রশাসনিক এলাকা
১৯৭৯ সালে দাগনভূঞা থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে ঐ বছর সেপ্টেম্বরের ১৪ তারিখ এটি উপজেলায় রূপান্তরিত হয়। এ উপজেলায় বর্তমানে ১টি পৌরসভা ও ৮টি ইউনিয়ন রয়েছে। এছাড়াও ১৫২টি গ্রাম ও ১০০টি মৌজা রয়েছে। সম্পূর্ণ উপজেলা প্রশাসনিক কার্যক্রম দাগনভূঞা থানার আওতাধীন।
জনসংখ্যার উপাত্ত
২০১১ সালের পরিসংখ্যান অনুযায়ী দাগনভূঞা উপজেলার জনসংখ্যা ২,২৫,৪৬৪ জন। এর মধ্যে পুরুষ ১,০৯,৯৩১ জন এবং মহিলা ১,১৫ ৫৩৩ জন। মোট জনসংখ্যার ৯৩.৪৪% মুসলিম, ৬.৫৪% হিন্দু এবং ০.০২% বৌদ্ধ ও অন্যান্য ধর্মাবলম্বী রয়েছে।
শিক্ষা
দাগনভূঞা উপজেলার সাক্ষরতার হার ৫৫.৪৮%। এ উপজেলায়-
স্বাস্থ্য
দাগনভূঞা উপজেলায় ৩১ শয্যাবিশিষ্ট ১টি উপজেলা স্বাস্থ্য কমপ্লেক্স এবং ৮টি ইউনিয়ন স্বাস্থ্য ও পরিবার কল্যাণ কেন্দ্র রয়েছে।
যোগাযোগ ব্যবস্থা
দাগনভূঞা উপজেলায় যোগাযোগের প্রধান সড়ক ফেনী-নোয়াখালী মহাসড়ক। যে কোন যানবাহনে যোগাযোগ করা যায়।
হাট-বাজার
দাগনভূঞা উপজেলায় ২০টি হাট-বাজার রয়েছে। এর মধ্যে সিন্দুরপুর বাজার, কোরাইশ মুন্সী বাজার, দরবেশ হাট, রাজাপুর বাজার, বৈরাগীর হাট, তুলাতলী বাজার, দুধমুখা বাজার, দাগনভূঞা বাজার, মাতুভূঁইয়া বাজার, ফাজিলের ঘাট বাজার, বটতলা বাজার, বেকের বাজার, সিলোনিয়া বাজার, জায়লস্কর বাজার, এতিমখানা বাজার, বরইয়া বাজার উল্লেখযোগ্য।
এমা গডউইন
এমা গডউইন (জন্ম ২৪ এপ্রিল ১৯৯৭) একজন নিউজিল্যান্ডীয় সাঁতারু। তিনি চীনের হ্যাংচৌতে ২০১৮ ফিনা ওয়ার্ল্ড সুইমিং চ্যাম্পিয়নশিপে (২৫ মিটার) মহিলাদের ২০০ মিটার ব্যাকস্ট্রোক ইভেন্টে প্রতিদ্বন্দ্বিতা করেছিলেন।
পরশুরাম রেলওয়ে স্টেশন
পরশুরাম রেলওয়ে স্টেশন বাংলাদেশের চট্টগ্রাম বিভাগের ফেনী জেলার পরশুরাম উপজেলায় অবস্থিত একটি অব্যবহৃত রেলওয়ে স্টেশন।
ইতিহাস
ফেনী জেলার পিছিয়ে পড়া উত্তরাঞ্চলের জনগোষ্ঠির জেলা সদরের সাথে যাতায়াতের পাশাপাশি ত্রিপুরার বিলোনিয়া হয়ে বাংলাদেশের বিলোনিয়া দিয়ে ফেনী থেকে আসামের সাথে যোগাযোগ স্থাপনের জন্য ১৯২৯ সালে এ রেলপথ চালু করে আসাম বেঙ্গল রেলওয়ে কোম্পানি। ২৮ কিলোমিটার এই রেলপথে  পরশুরামসহ ৯টি রেলওয়ে স্টেশন তৈরি করা হয়। তৎকালীন ব্রিটিশ সরকারের অর্থায়নে এ রেললাইনের কাজ সম্পন্ন হয়। প্রথমদিকে এ লাইনে মালবাহী ট্রেন চলাচল করলেও ১৯৪৭ সালে ভারত বাংলাদেশ বিভাগের পর দুটি লাইন আলাদা হয়ে যায়। ভারতের অংশে ট্রেন চলাচল বন্ধ থাকলেও বাংলাদেশ অংশে বিলোনিয়া থেকে ফেনী মহকুমা শহরের সাথে যোগাযোগের জন্য একটি ট্রেন চালু করা হয়। সে সময় ফেনীর উত্তরাঞ্চলের মানুষের জেলা শহরের সাথে যোগাযোগের একমাত্র মাধ্যম ছিল এ রেলপথ। ১৯৭১ সালের পর রেল যোগাযোগের পাশাপাশি সড়ক যোগাযোগের উন্নতি হওয়ায় কদর কমে যায় এ রেলপথের। ব্যাপক লোকসানের কারণে ১৯৯৭ সালের ১৭ আগস্ট কর্তৃপক্ষ ফেনী-বিলোনিয়া রেলপথ বন্ধ ঘোষণা করে কর্তৃপক্ষ।
পরিষেবা
পরশুরাম রেলওয়ে স্টেশন দিয়ে ১৭ আগস্ট ১৯৯৭ সালের পর থেকে কোন ট্রেন চলাচল করে না।
কালিদাসপুর ইউনিয়ন
কালিদাসপুর ইউনিয়ন বাংলাদেশের খুলনা বিভাগের চুয়াডাঙ্গা জেলার আলমডাঙ্গা উপজেলার একটি ইউনিয়ন পরিষদ। এটি ৫১.৭৫ কিমি২ (১৯.৯৮ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৩৪৪ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ৬টি।
২০২২ পাকিস্তান পুরুষ ক্রিকেট দলের নেদারল্যান্ডস সফর
পাকিস্তান পুরুষ ক্রিকেট দল ২০২২ সালের আগস্ট মাসে তিনটি একদিনের আন্তর্জাতিক (ওডিআই) ম্যাচ খেলার জন্য নেদারল্যান্ডস সফর করে। সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। এটি ছিল দলদ্বয়ের মধ্যে অনুষ্ঠিত প্রথম দ্বিপাক্ষিক ওডিআই সিরিজ।
সিরিজটি প্রথম ২০২০ সালের জুলাই মাসে অনুষ্ঠিত হওয়ার কথা ছিল, কিন্তু কোভিড-১৯ মহামারির কারণে পরবর্তীতে নেদারল্যান্ডসে সব ধরনের ক্রীড়া আয়োজন স্থগিত করা হয়। ২০২২ সালের এপ্রিল মাসে নিশ্চিত করা হয় যে সিরিজটি ২০২২ সালের আগস্ট মাসে অনুষ্ঠিত হবে। ২০২২ সালের ২০ এপ্রিল সফরের সূচি ঘোষিত হয়।
সিরিজে পাকিস্তান ৩–০ ব্যবধানে জয়ী হয়।
দলীয় সদস্য
চোটের কারণে শাহিন শাহ আফ্রিদি তৃতীয় ওডিআই ম্যাচের আগে পাকিস্তান দল থেকে ছিটকে যান।
সাধনা শিবদাসানি
সাধনা শিবদাসানি(২ সেপ্টেম্বর ১৯৪১ - ২৫ ডিসেম্বর ২০১৫) একাধারে পরিচিত নাম সাধনা হিসাবে পরিচিত। তিনি একজন ভারতীয় চলচ্চিত্রের অভিনেত্রী ছিলেন।তিনি ১৯৬০ এবং ৭০ এর দশকের বহু সফল ছবিতে উপস্থিত হয়েছিলেন। তিনি বলিউডের ইতিহাসের অন্যতম সেরা এবং আইকনিক চলচ্চিত্র অভিনেত্রী হিসাবে বিবেচিত। সাধনা ১৯৬০ এর দশক থেকে শুরু করে ১৯৭০ এর দশক অবধি তার সময়ের সর্বাধিক বেতনের অভিনেত্রী ছিলেন। দ্য মিস্ট্রি গার্ল নামে খ্যাত, সাধনা ১৯৬০ এর দশকের অন্যতম সুন্দরী এবং শীর্ষ অভিনেত্রী ছিলেন। এই সময়টি বলিউডের "স্বর্ণযুগ" হিসাবে বিবেচিত হয়েছিল। তিনি ১৯৬০-১৯৮১ সাল থেকে সক্রিয় ছিলেন।
চার দশক ধরে ক্যারিয়ারে, সাধনা হুম ডোনো, ওহ কাউন থি, রাজকুমার, ওয়াক্ত (১৯৬৫-এর চলচ্চিত্র), মেরে মেহবুব, মেরা সায়া, অনিতা, সচাই এবং এক ফুল দো মালি প্রভৃতি ৩০ টিরও বেশি সফল ছবিতে অভিনয় করেছিলেন। শিবদাসানী সিন্ধি ভাষার চলচ্চিত্র আবানাতে আবির্ভূত হয়েছিলেন এবং ১৯৬০ এর দশকের রোমান্টিক চলচ্চিত্র লাভ ইন সিমলায় মাধ্যমে হিন্দি চলচ্চিত্র জগতে প্রবেশ করেছিলেন। তার ফ্রঞ্জ চুল কাটা ১৯৬০ এর দশকে জনপ্রিয় হয়ে ওঠে এবং "সাধনা কাটা" হিসাবে পরিচিতি পায়।
তিনি তার তিনটি সাসপেন্স থ্রিলার ফিল্ম দিয়ে বিখ্যাত হয়েছিলেন; ওহ কাউন থি? (১৯৬৪), মেরা সায়া ( ১৯৬৬ ) এবং অনিতা (১৯৬৭), সবই রাজ খসলা পরিচালিত। সাধনকে তার দুটি বাণিজ্যিক সফল ছবি ওয়া কৌন থি-তে দ্বৈত ভূমিকা দেওয়া হয়েছিল ? ও মেরা সায়া । ওয়াহ কাউন থির মতো ? চলচ্চিত্রের জন্য তিনি সেরা অভিনেত্রীর ফিল্মফেয়ার পুরষ্কারের জন্য মনোনীত হয়েছিলেন এবং যথাক্রমে ১৯৬৫ এবং ১৯৬৬ ওয়াক্ত (১৯৬৫-এর চলচ্চিত্র) ১৯৭০ এর দশকের মাঝামাঝি সময়ে তিনি চলচ্চিত্র ইন্ডাস্ট্রির অবসর গ্রহণ করন। এর আগে তিনি কয়েকটি চলচ্চিত্র পরিচালনা ও সহ-প্রযোজনার দ্বায়িত্ব পালন করেছেন। বলিউডের হিট ও চিরসবুজ ক্লাসিক ছবিতে অবদানের জন্য তিনি আইফা লাইফটাইম অ্যাচিভমেন্ট অ্যাওয়ার্ড পেয়েছিলেন।
সাধনা ১৯৬৬ সালে সিমলা পরিচালক আর কে নায়ারকে তিনি ভালোবেসে বিয়ে করেন। তাদের বিবাহ ৩০ বছর স্থায়ী ছিল এবং ১৯৯৫ সালে আর কে নায়ার মারা যাওয়ার পরে শেষ হয়েছিল। সাধনা তাঁর মৃত্যুর পরে কখনও বিয়ে করেন নি এবং জীবনের বেশিরভাগ সময় একা থাকেন। সাধনা তার বৃদ্ধ বয়সে ক্যান্সারে আক্রান্ত হয়েছিলেন যা তার ২৫শে ডিসেম্বর ২০১৫ সালে মৃত্যুবরণ করেন।
জীবনের প্রথমার্ধ
সাধনার জন্ম ১৯৪২ ২ সেপ্টেম্বর ব্রিটিশ ভারতের করাচিতে একটি সিন্ধি হিন্দু পরিবারে। সাধনা শিবদাসনী একটি মাত্র সন্তান ছিলেন। বাবার প্রিয় অভিনেত্রী-নৃত্যশিল্পী সাধনা বোসুর নামে নামকরণ করে তার নাম রাখা হয়েছিল সাধনা । তার বাবা ছিলেন অভিনেতা হরি শিবদাসনি র বড় ভাই যিনি অভিনেত্রী ববিতার বাবা।
দেশ বিভাগের দাঙ্গার সময় এই পরিবারটি করাচী থেকে চলে এসে মুম্বাইয়ে বসতি স্থাপন করেছিল। তার মা তার 8 বছর বয়স পর্যন্ত তাকে বাড়িতে স্কুলে চালিত করে, তার পরে তিনি ওয়েডালা এবং জয় হিন্দ কলেজে অক্সিলিয়াম কনভেন্টে পড়াশোনা করেন। যদিও তারা কঠিন সময়ে মুখোমুখি হয়েছিল, তবুও সাধনাকে আরও দুটি চলচ্চিত্র দেখার অনুমতি দেওয়া হয়েছিল। সাধনা একজন চলচ্চিত্র অভিনেত্রী হওয়ার অনুপ্রেরণা পেয়েছিলেন এবং অভিনেত্রী নূতন তাঁর অনুপ্রেরণা বলে মনে করা হয়।
প্রাথমিক কর্মজীবন
শৈশব থেকেই সাধনা অভিনেত্রী হতে আগ্রহী। তার বাবা তাকে চলচ্চিত্রে প্রবেশ করতে সহায়তা করেছিলেন। ১৯৫৫ সালে তিনি রাজ কাপুরের শ্রী ৪২০-তে "মুর মুর কে দেখ মুর মুর কে" গানে একটি কোরাস মেয়েটির চরিত্রে অভিনয় করেছিলেন। যখন তিনি ১৫ বছর বয়সী ছিলেন, তখন কিছু প্রযোজক তাঁর কাছে এসেছিলেন যারা কলেজের একটি নাটকে তাঁর অভিনয় দেখেছিলেন। তারা তাকে ভারতের প্রথম সিন্ধি ছবিতে আবানা (১৯৫৮) নামে কাস্ট করেছেন, যেখানে তিনি শীলা রমনির ছোট বোনের চরিত্রে অভিনয় করেছিলেন।
তাঁর প্রচারিত শ্রী ৪২০ এর একটি ছবি মুভি ম্যাগাজিনের স্ক্রিনে উপস্থিত হয়েছিল। তখনই হিন্দি সিনেমার অন্যতম প্রধান নির্মাতা সাশধর মুখোপাধ্যায় তাকে লক্ষ্য করেছিলেন। তিনি মুখোপাধ্যায়ের অভিনয় স্কুলে যোগ দিয়েছিলেন তার অভিষেক সহ-অভিনেতা জয় মুখার্জি । এর আগে কয়েকটি ছবিতে সহকারী পরিচালক হিসাবে কাজ করেছেন শশাধারের ছেলে আর কে নায়ার এই ছবিটি পরিচালনা করেছিলেন। তিনি ব্রিটিশ অভিনেত্রী অড্রে হেপবার্ন দ্বারা অনুপ্রাণিত হয়ে সাধন কাট নামে তাঁর ট্রেডমার্ক চেহারাও তৈরি করেছিলেন । ফিল্মালয় প্রযোজনার ব্যানারটি এইভাবে জয়, সাধনা এবং তার আইকনিক হেয়ারস্টাইলকে তাদের ১৯৬০ সালের রোম্যান্টিক ছবি লাভ ইন সিমলায় প্রকাশ করেছিল । ছবিটি বক্স অফিসে হিট হিসাবে ঘোষিত হয়েছিল এবং ১৯৬০ এর শীর্ষ দশটি ছবিতে তালিকাভুক্ত হয়েছিল। এই সময়কালে তিনি আবারও একই মুদ্রাফির এক হাসিনার সিনেমায় জয়ের বিপরীতে একই ব্যানারে কাজ করবেন।
তারকাখ্যাতি
এছাড়া সিমলায় ভালবাসা, সাধনা প্রশংসিত পরিচালক হিসাবে স্বাক্ষরিত হন বিমল রায় ভারতীয় গণতন্ত্র তার বিদ্রুপাত্মক প্রকাশ চলচ্চিত্রে । তিনি এই বহু-পুরষ্কারপ্রাপ্ত ছবিতে একটি সাধারণ গ্রামের মেয়েকে চিত্রিত করেছেন। ছবিটি বক্স অফিসে আধা হিট হয়েছিল এবং লতা মঙ্গেশকরের গাওয়া "ও সাজনা বরখা বাহার আই" গানের জন্য পরিচিত।
ববি গিচার্ড
ববি গিচার্ড (জন্ম ২৯ নভেম্বর ১৯৯৯) একজন নিউজিল্যান্ডীয় সাঁতারু। তিনি ২০১৭ ওয়ার্ল্ড অ্যাকুয়াটিকস চ্যাম্পিয়নশিপে মহিলাদের ২০০ মিটার ব্যাকস্ট্রোক ইভেন্টে প্রতিদ্বন্দ্বিতা করেছিলেন। তিনি ২০১৮ কমনওয়েলথ গেমসে ১০০ মিটার ব্যাকস্ট্রোক এবং ২০০ মিটার ব্যাকস্ট্রোকে প্রতিদ্বন্দ্বিতা করেছিলেন এবং নিউজিল্যান্ড দলের প্রধান সাঁতারু ছিলেন যারা ৪ × ১০০ মিটার মেডলে রিলে ফাইনালে ষষ্ঠ স্থান অর্জন করেছিল।
ক্লাস্টার কম্পিউটিং
ক্লাস্টার কম্পিউটিং: নেটওয়ার্কের পত্রিকা, সফটওয়্যার সরঞ্জাম এবং অ্যাপ্লিকেশন হল সমান্তরাল প্রক্রিয়াকরণ, কম্পিউটিং বিতরণ পদ্ধতি, এবং কম্পিউটার যোগাযোগ নেটওয়ার্কের জন্য একটি পত্রিকা।
বৈদেশিক মুদ্রা বাজার
ইতিহাস
১৯৭১ সালে ব্রেটন উডস এ চুক্তির পর, আরও বড় মুদ্রা একে অপরের বিরুদ্ধে অবাধে ভাসা করার অনুমতি দেওয়া হয়। পৃথক মুদ্রাগুলির মান পরিবর্তিত হয়, যা বৈদেশিক মুদ্রার পরিষেবা এবং ট্রেডিংয়ের প্রয়োজনীয়তা বাড়িয়ে দেয়। বাণিজ্যিক ও বিনিয়োগ ব্যাংকগুলি তাদের ক্লায়েন্টদের পক্ষে ফরেক্স মার্কেটে বেশিরভাগ ট্রেডিং পরিচালনা করে থাকে তবে পেশাদার ও ব্যক্তিগত বিনিয়োগকারীদের জন্য অন্যের বিরুদ্ধে এক মুদ্রার ট্রেডিংয়ের সম্ভাবনাও রয়েছে।
ফরেক্স ট্রেডিং কি?
ফরেক্স বিনিয়োগ মানে হচ্ছে ফরেন এক্সচেঞ্জ আর এখানে বিনিয়োগকারী এবং স্পেকুলেটররা কারেন্সি মার্কেটে ট্রেড করে।
বিনিয়োগকারী যেমন স্টক অথবা কমোডিটিতে ট্রেড করতে পারে, একজন ইনভেস্টর কারেন্সিতেও সেভাবে ট্রেড করতে পারে এবং ২টি দেশের কারেন্সির এক্সচেঞ্জ রেটের পার্থক্যের মধ্যে দিয়ে লাভ করতে পারে।
উদাহরণস্বরূপ, ট্রেডার যদি মনে করে যে ইউরোর অবস্থান ইউএস ডলারের তুলনায় শক্তিশালী হবে, তাহলে সে ডলার সেল করে ইউরো বাই করবে।
পলাশ উপজেলা
পলাশ বাংলাদেশের নরসিংদী জেলার অন্তর্গত একটি উপজেলা।
অবস্থান ও আয়তন
নরসিংদী জেলার অন্যতম গুরুত্বপূর্ণ উপজেলা হল পলাশ উপজেলা। ইহা নরসিংদী জেলা শহর হতে ১০ কি.মি. দূরে অবস্থিত। এর মোট আয়তন ৯৪.৪৩ বর্গ কি.মি.। নরসিংদী ও গাজীপুর জেলার মধ্য দিয়ে প্রবাহিত শীতলক্ষ্যা নদীর পূর্ব পাড়ে পলাশ উপজেলা অবস্থিত। উত্তরে শিবপুর উপজেলা ও গাজীপুর জেলার কালীগঞ্জ উপজেলা, দক্ষিণে নরসিংদী সদর উপজেলা ও নারায়ণগঞ্জ জেলার রূপগঞ্জ উপজেলা, পূর্বে শিবপুর উপজেলা ও নরসিংদী সদর উপজেলা, পশ্চিমে গাজীপুর জেলার কালীগঞ্জ উপজেলা ও কাপাসিয়া উপজেলা।
প্রশাসনিক এলাকা
পলাশ উপজেলায় ১টি পৌরসভা ও ৪টি ইউনিয়ন পরিষদ আছে।
জনসংখ্যার উপাত্ত
মোট লোকসংখ্যা : ২১২৬১২ জন। পুরুষ= ১,০৭,৫১৮ জন ; মহিলা = ১,০৫,০৯৪ জন।
অর্থনীতি
অর্থনীতিতে পলাশ গুরুত্বপূর্ণ অবদান রাখে।ঘোড়াশাল সার কারখানা, aqua refinery Ltd. জনতা জুট মিল,ফৌজি চটকল লিমিটেড,প্রান কোম্পানী এবং দেশবন্ধু সুগার মিলসহ অনেক শিল্প কারখানা আছে পলাশে।
অর্থনীতিতে নোবেল স্মারক পুরস্কার
অর্থনীতিতে নোবেল স্মারক পুরস্কার (দাপ্তরিকভাবে আলফ্রেড নোবেল স্মৃতি রক্ষার্থে অর্থনীতিতে ভেরিজ রিক্সবাঙ্ক পুরস্কার, Sveriges riksbanks pris i ekonomisk vetenskap till Alfred Nobels minne), সাধারণত (কিন্তু ভ্রান্তভাবে  )
অর্থনীতিতে নোবেল পুরস্কার হিসাবে উল্লেখিত, এবং "নোবেল পুরস্কার বিভাগ" হিসাবে নোবেল ফাউন্ডেশন দ্বারা বিবেচিত যা ট্রেডনাম "নোবেল পুরস্কার"-এর মালিক, অর্থনীতির ক্ষেত্রে অসামান্য অবদানের জন্য একটি পুরস্কার, এবং সাধারণত উক্ত ক্ষেত্রের জন্য সবচেয়ে মর্যাদাপূর্ণ পুরস্কার হিসাবে গণ্য করা হয়।
বিকল্প নামগুলো
পুরস্কারের সরকারি সুইডীয় নাম Sveriges riksbanks pris i ekonomisk vetenskap till Alfred Nobels minne। এর অনুবাদে ১৯৬৯ সাল থেকে ভিন্নতা থেকে যায়:
গ্যাব্রিয়েল ফা'মাউসিলি
গ্যাব্রিয়েল ফা'মাউসিলি (জন্ম ১৭ অক্টোবর ১৯৯৯) একজন নিউজিল্যান্ডীয় সাঁতারু। তিনি ২০১৭ ওয়ার্ল্ড অ্যাকুয়াটিকস চ্যাম্পিয়নশিপে মহিলাদের ৫০ মিটার ব্যাকস্ট্রোক ইভেন্টে প্রতিদ্বন্দ্বিতা করেছিলেন। তিনি হাঁটুতে আঘাতের পর ২০১৮ কমনওয়েলথ গেমসের জন্য নিউজিল্যান্ড দল থেকে বাদ পরেছিলেন।
তথ্যসূত্র
.
চৌম্বক ধারণ ক্ষমতা
চৌম্বক ধারণ ক্ষমতা বা অবশিষ্ট চুম্বকায়ন বা অবশেষ চুম্বকত্ব হল বাহ্যিক চৌম্বক ক্ষেত্র অপসারণের পরেও চৌম্বকীয় পদার্থে (যেমন ফেরোচৌম্বক পদার্থ) চুম্বকায়ন থেকে যাওয়া। অর্থাৎ কোনও চুম্বক যখন "চৌম্বকীয়" হয় তখন তার অবশেষ চুম্বকত্ব থাকে। চৌম্বকীয় পদার্থগুলির অবশেষ চুম্বকত্বের কারণে চৌম্বক আধার (ম্যাগনেটিক স্টোরেজ) যন্ত্রে চৌম্বকীয় স্মৃতি থেকে যায়, এবং পুরাচুম্বকত্বতে অতীতের পৃথিবীর চৌম্বকক্ষেত্রের তথ্যের উৎস হিসাবে ব্যবহৃত হয়।
সমতুল্য শব্দ অবশেষ চুম্বকত্ব সাধারণত প্রকৌশলী প্রয়োগগুলিতে ব্যবহৃত হয়। ট্রান্সফরমার, বৈদ্যুতিক মোটর এবং জেনারেটরে বড় মাত্রায় অবশেষ চুম্বকত্ব বাঞ্ছনীয় নয় (বৈদ্যুতিক ইস্পাত দেখুন), কারণ এটি একটি অবাঞ্ছিত দূষণ। উদাহরণস্বরূপ বলা যায় একটি বৈদ্যুতিক চুম্বকের কুন্ডলীতে তড়িৎপ্রবাহ বন্ধ হওয়ার পরেও থাকা চুম্বকত্ব, যেটি কাজের অসুবিধা ঘটায়। যেখানে এটি অবাঞ্ছিত, সেখানে এটি অব-গাউসিং পদ্ধতিতে বিচুম্বকায়ন করা যেতে পারে।
কখনও কখনও চৌম্বক প্রবাহ ঘনত্বের অবশেষের একক পরিমাপ করার জন্য ধারণক্ষম শব্দটি ব্যবহৃত হয়।
সম্পৃক্ত চৌম্বক ধারণ ক্ষমতা
চৌম্বক ধারণ ক্ষমতার গতানুগতিক সংজ্ঞাটি হল বড় চৌম্বক ক্ষেত্র (সম্পৃক্তি অর্জনের মত বড়) প্রয়োগের পরে শূন্য ক্ষেত্রে অবশিষ্ট চুম্বকত্ব। চৌম্বক হিস্টেরেসিস চক্রের প্রভাবগুলি স্পন্দনশীল নমুনা চুম্বকত্ব মাপকের মত মাপনী ব্যবহার করে পরিমাপ করা হয়; এবং বিচ্ছিন্ন ক্ষেত্র বা শূন্য ক্ষেত্র বিরতি হল চৌম্বক ধারণ ক্ষমতার একটি পরিমাপ। পদার্থবিজ্ঞানে এই পরিমাপকে গড় চুম্বকায়নে রূপান্তরিত করা হয় (মোট চৌম্বক ভ্রামককে উপাদানের আয়তন দ্বারা বিভক্ত করে) এবং সমীকরণে চিহ্নিত করা হয় Mr দিয়ে। যদি এটিকে অন্য ধরনের ধারণ ক্ষমতা থেকে পৃথক করতে হয়, তখন এটিকে সম্পৃক্ত ধারণ ক্ষমতা বা সম্পৃক্ত সমতাপীয় ধারণ ক্ষমতা (এসআইআরএম) বলা হয় এবং চিহ্নিত করা হয় Mrsদিয়ে।
প্রকৌশল প্রয়োগগুলিতে একটি বি-এইচ বিশ্লেষক ব্যবহার করে অবশেষ চুম্বকত্বের পরিমাপ করা হয়। বিশ্লেষকটি পরিবর্তী প্রবাহের জন্য চৌম্বক ক্ষেত্রের প্রতিক্রিয়া পরিমাপ করে (চিত্র ১ অনুযায়ী)। এটি ফ্লাক্স ঘনত্ব Br দ্বারা প্রকাশ করা হয়। ধারণ ক্ষমতার এই মানটি স্থায়ী চুম্বকের বৈশিষ্ট্য নির্ধারণে এক অন্যতম গুরুত্বপূর্ণ স্থিতিমাপ; চুম্বকটি কতটা শক্তিশালী চৌম্বক ক্ষেত্র উৎপাদন করতে পারে এটি তার পরিমাপ। উদাহরণস্বরূপ, নিওডিমিয়াম চুম্বকের চৌম্বক ধারণ ক্ষমতা প্রায় ১ থেকে ১.৩ টেসলার সমান।
সমতাপীয় ধারণ ক্ষমতা
অনেক সময়েই শুধুমাত্র চৌম্বক ধারণ ক্ষমতার পরিমাপ, চুম্বক সম্বন্ধে পর্যাপ্ত তথ্য সরবরাহ করে না। উদাহরণস্বরূপ, চৌম্বক ফিতাগুলিতে প্রচুর পরিমাণে ছোট চৌম্বক কণা রয়েছে (দেখুন চৌম্বক আধার), এবং এই কণাগুলি একরকম নয়। শিলাস্থ চৌম্বক খনিজগুলিতে বিভিন্ন রকম চৌম্বক বৈশিষ্ট্য থাকতে পারে (দেখুন শিলা চৌম্বক)। এই উপকরণগুলির ভিতরে দেখার এক উপায় হল ধারণ ক্ষমতার সামান্য বৃদ্ধির সংযোজন বা বিয়োজন। এটি করার একটি উপায় হলে প্রথমে চুম্বকটিকে পরিবর্তী প্রবাহ ব্যবহার করে বিচুম্বকন করতে হবে, এবং তারপরে একটি চৌম্বক ক্ষেত্র H প্রয়োগ করে আবার অপসারণ করতে হবে। এই ধারণ ক্ষমতা, যাকে Mr(H) দিয়ে চিহ্নিত করা হয়, সেটি H ক্ষেত্রের ওপর নির্ভর করে। একে বলা হয় প্রাথমিক চৌম্বক ধারণ ক্ষমতা বা  সমতাপীয় চৌম্বক ধারণ ক্ষমতা (আইআরএম)।
আর এক ভাবে সমতাপীয় চৌম্বক ধারণ ক্ষমতা (আইআরএম) বার করার জন্য প্রথমে চুম্বককে একমুখী সম্পৃক্ত ধারণ ক্ষমতা দিতে হবে, এবং তারপরে বিপরীত অভিমুখে একটি চৌম্বক ক্ষেত্র প্রয়োগ ও অপসারণ করতে হবে। একে বলা হয় বিচুম্বকন ধারণ ক্ষমতা বা একমুখী প্রবাহের বিচুম্বকন ধারণ ক্ষমতা এবং একে চিহ্নিত করা হয় Md(H) প্রতীক দ্বারা, যেখানে H হল ক্ষেত্রের মান। আরেকটি ধারণ ক্ষমতার পরিমাপ করা যায়, পরিবর্তী প্রবাহ ক্ষেত্রে সম্পৃক্ত ধারণ ক্ষমতাকে বিচুম্বকন করে।  একে বলা হয় পরিবর্তী প্রবাহে বিচুম্বকন ধারণ ক্ষমতা বা এসি ক্ষেত্রে বিচুম্বকন ধারণ ক্ষমতা এবং একে চিহ্নিত করা হয় Maf(H) প্রতীক দ্বারা।
যদি কণাগুলি পরস্পরের উপর অ-ক্রিয়াশীল একক-ডোমেন কণা হয়, যাদের একাক্ষবিশিষ্ট অ-আইসোট্রপি আছে, তাদের ধারণ ক্ষমতার মধ্যে সরল রৈখিক সম্পর্ক রয়েছে।
অ-হিস্টেরীয় ধারণ ক্ষমতা
পরীক্ষাগারে করা আর এক ধরনের ধারণ ক্ষমতা হল অ-হিস্টেরীয় ধারণ ক্ষমতা বা অ-হিস্টেরীয় ধারণ চুম্বকায়ন (এআরএম)। এখানে একটি চুম্বককে বড় পরিবর্তী প্রবাহ ক্ষেত্রের সাথে একটি ছোট একমুখী বায়াস ক্ষেত্র দেওয়া হয়। অ-হিস্টেরীয় চুম্বকায়ন পেতে পরিবর্তী প্রবাহ ক্ষেত্রটির মান ধীরে ধীরে শূন্যে নামিয়ে আনা হয়, এবং তারপরে ধারণ ক্ষমতার পরিমাপ পেতে বায়াস ক্ষেত্রটি সরানো হয়। অ-হিস্টেরীয়  চুম্বকায়ন রেখা প্রায়শই হিস্টেরেসিস চক্রের দুটি শাখার গড় মানের কাছাকাছি থাকে, এবং কিছু ক্ষেত্রে ধরে নেওয়া হয়, এটি একটি নির্দিষ্ট ক্ষেত্রের সর্বনিম্ন-শক্তি অবস্থাকে বোঝাচ্ছে। অ-ফ্লাক্স্মাপক এবং একমুখী বায়াস বিচুম্বকনের ওপর নির্ভর করে হিস্টেরীয়  চুম্বকায়ন বক্ররেখার পরীক্ষামূলক পরিমাপের জন্য বিভিন্ন উপায় রয়েছে। কিছু চৌম্বক রেকর্ডিং প্রযুক্তিতে লেখন এবং শিলাগুলিতে প্রাকৃতিক চৌম্বক ধারণ ক্ষমতা অর্জনের প্রক্রিয়াটির সাথে মিল থাকার কারণে এআরএম নিয়েও পরীক্ষা করা হয়েছিল।